open-index/open-wikipedia-markdown huggingface dataset:
Don't Smile at Me

Το **Don't Smile at Me** (στυλιζαρισμένο με όλα τα γράμματα μικρά) είναι το πρώτο άλμπουμ της τραγουδίστριας Μπίλι Άιλις. Κυκλοφόρησε στις 11 Αυγούστου 2017 μέσω της Interscope Records, και περιέχει διάφορα σινγκλ που έχουν ήδη κυκλοφορήσει, όπως τα "Ocean Eyes", "Bellyache", "Watch", "Copycat" και "Idontwannabeyouanymore". Το κομμάτι "My Boy" χρησιμοποιήθηκε στο τέταρτο επεισόδιο της τρίτης σεζόν της Αμερικανικής τηλεοπτικής σειράς *Shadowhunters*. Η Άιλις είχε καταγράψει και δεύτερο τραγούδι για την εκπομπή, αλλά το σχέδιο δεν προχώρησε γιατί το δοκιμαστικό τραγούδι διέρρευσε. Το δημοφιλές τραγούδι "Ocean Eyes" συμπεριλήφθη στις ταινίες The Hate U Give και Everything, Everything.

## Σινγκλ
Το έβδομο σινγκλ στο άλμπουμ, το "Ocean Eyes", κυκλοφόρησε στις 18 Νοεμβρίου 2015 στην ιστοσελίδα Souncloud. Στις 24 Φεβρουαρίου 2017 κυκλοφόρησε το έκτο σινγκλ του άλμπουμ, το Bellyache, ενώ στις 30 Ιουνίου 2017 κυκλοφόρησε το Watch (τέταρτο σινγκλ του άλμπουμ) και στις 14 Ιουλίου 2017 το Copycat (πρώτο σινγκλ του άλμπουμ).

Το "Idontwannabeyouanymore" κυκλοφόρησε ως το δεύτερο σινγκλ του άλμπουμ στις 21 Ιουλίου 2017. Το My Boy κυκλοφόρησε στις 28 Ιουλίου 2017 ως το τρίτο σινγκλ του άλμπουμ. Το "&Burn" με τον Βινς Σταπλς κυκλοφόρησε στις 17 Δεκεμβρίου 2017.

Το "Party Favor" κυκλοφόρησε με τη μορφή εφτάιντσου σινγκλ στις 21 Απριλίου του 2018. Είναι το πέμπτο σινγκλ του άλμπουμ και η δεύτερη πλευρά περιέχει το εξώφυλλο του τραγουδιού "Hotline Bling" του Ντρέικ.

Το μουσικό βίντεο του "Hostage" κυκλοφόρησε στις 11 Ιουλίου 2018 και ήταν υποψήφιο στην κατηγορία καλύτερης κινηματογραφίας στα Βραβεία Βίντεο και Μουσικής 2019 (αγγλικά: MTV Video Music Awards).

## Παραπομπές


Κατηγορία:Άλμπουμ του 2017
Κατηγορία:Μπίλι Άιλις
Ocean Eyes (τραγούδι της Μπίλι Άιλις)

Το "Ocean Eyes" είναι τραγούδι της αμερικανίδας τραγουδίστριας Μπίλι Άιλις. Δημοσιεύθηκε αρχικά στο SoundCloud στις 18 Νοεμβρίου του 2015 και στις 18 Νοεμβρίου 2016 κυκλοφόρησε από τις δισκογραφικές εταιρείες Darkroom και Interscope Records. Η συγγραφή και παραγωγή του τραγουδιού έγινε από τον μεγαλύτερο αδερφό της Άιλις Φινέας Ο'Κόνελ, ενώ γράφηκε αρχικά από τον Φινέας για το συγκρότημά του. Το τραγούδι είναι επιτυχημένο, έχοντας ξεπεράσει τις 459.000.000 ακροάσεις στο Spotify και έχει εκατοντάδες εκατομμύρια προβολές στο YouTube.

## Παραπομπές


Κατηγορία:Singles της Interscope Records
Κατηγορία:Τραγούδια του 2016
Κατηγορία:Singles του 2016
Κατηγορία:Σελίδες με μη επιθεωρημένες μεταφράσεις
Κατηγορία:Τραγούδια της Μπίλι Άιλις
Μαρία Καρολίνα της Σαβοΐας

H **Μαρία Καρολίνα** (ιταλ. *Maria Carolina di Savoia*, 17 Ιανουαρίου 1764 - 28 Δεκεμβρίου 1782) από τον Οίκο της Σαβοΐας ήταν πριγκίπισσα της Σαρδηνίας και με τον γάμο της έγινε πριγκίπισσα διάδοχος της Σαξονίας.

## Βιογραφία
Η *Μαρία Καρολίνα Αντωνία Αδελαΐδα* ήταν η τέταρτη (επιζήσασα) κόρη του Βίκτωρα Αμεδαίου Γ΄ της Σαρδηνίας και της Μαρίας Αντωνίας Φερδινάνδης των Βουρβόνων, κόρης του Φιλίππου Ε΄ της Ισπανίας.

## Οικογένεια
Παντρεύτηκε το 1781 τον Αντώνιο της Σαξονίας. Δεν απέκτησαν απογόνους. Το 1827 ο Αντώνιος έγινε βασιλιάς της Σαξονίας.

## Πρόγονοι



## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 26.

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Σαξονίας
Κατηγορία:Πριγκίπισσες της Σαβοΐας
Photomath

μικρογραφία|Επίσημο λογότυπο της εφαρμογής Photomath
Η **Photomath** είναι εφαρμογή κινητού, η οποία έχει περιγραφή ως "αριθμομηχανή-κάμερα". Χρησιμοποιεί μια κάμερα τηλεφώνου για να αναγνωρίζει τις μαθηματικές εξισώσεις και μετά τις εμφανίζει λυμένες βήμα προς βήμα στην οθόνη. Είναι διαθέσιμη δωρεάν στα λειτουργικά Android και iOS. Η εφαρμογή κυκλοφόρησε το 2014 από τη Microblink, μια εταιρεία με έδρα το Ζάγκρεμπ, η οποία διαθέτει γραφείο στο Λονδίνο. Η εταιρεία ειδικεύεται στο λογισμικό αναγνώρισης κειμένου.

Από το 2016, εκτός από τυπωμένα κείμενα, αναγνωρίζει και τους γραφικούς χαρακτήρες, παρέχοντας τα βήματα για την λύση της μαθηματικής εξίσωσης.

Από το 2017, η Photomath λειτουργεί ως ξεχωριστή εταιρεία.

Κατατάχθηκε τρίτη στον κατάλογο των 20 καλύτερων εφαρμογών μάθησης. Επαινέθηκε και επικρίθηκε από τους εκπαιδευτικούς.

Έχει πάνω από 100 εκατομμύρια λήψεις στο Google Play.

## Παραπομπές

Κατηγορία:Λογισμικό μαθηματικών
Κατηγορία:Λογισμικό iOS
Κατηγορία:Λογισμικό Android
Πρόεδρος του Μαλάουι

Ο **πρόεδρος της Δημοκρατίας του Μαλάουι** είναι ο αρχηγός κράτους και αρχηγός κυβέρνησης του Μαλάουι. Ο Πρόεδρος είναι επικεφαλής του Εκτελεστικού στην Κυβέρνηση του Μαλάουι και αρχηγός των Ενόπλων Δυνάμεων της χώρας.

## Πρόεδροι

Στις 6 Ιουλίου 1964 η Νυασαλάνδη έγινε ανεξάρτητη από τη Βρετανία και μετονομάστηκε σε Μαλάουι, με βασίλισσα της χώρας την Ελισάβετ Β΄. Με το νέο σύνταγμα του 1966 το Μαλάουι έγινε δημοκρατία και πρώτος του πρόεδρος έγινε ο έως εκείνη τη στιγμή πρωθυπουργός, Χάστινγκς Μπάντα. Ο Πρόεδρος αποτελεί την εκτελεστική αρχή και τον αρχηγό του Κράτους, όπως ορίζεται στα συντάγματα του 1966, του 1994 και του 1995. Ο πρώτος πρόεδρος εξελέγη από την Εθνοσυνέλευση, όμως οι επόμενοι πρόεδροι εξελέγησαν με την λαϊκή ψήφο για θητεία 5 ετών. Σε περίπτωση που κενώνεται η θέση, χρέη προέδρου ασκεί ο Αντιπρόεδρος.

## Παραπομπές και σημειώσεις


## Εξωτερικοί σύνδεσμοι
*Επίσημος δικτυακός τόπος του Γραφείου του Προέδρου του Μαλάουι

Προεδρος
Τζορτζ Σαβάλας

Ο **Γιώργος Δημοσθένης Σαβάλας** (αγγλικά: *Georgios Demosthenes Savalas*, 5 Δεκεμβρίου 1924 - 2 Οκτωβρίου 1985) ήταν Αμερικανός ηθοποιός του κινηματογράφου και της τηλεόρασης. Ήταν ο μικρότερος αδελφός του ηθοποιού Τέλι Σαβάλας, με τον οποίο έπαιξε στη δημοφιλή τηλεοπτική σειρά Κότζακ της δεκαετίας του 1970.

## Πρώτα χρόνια
Ο Σαβάλας γεννήθηκε στο Μπρονξ της Νέας Υόρκης από Έλληνες μετανάστες και ήταν ένα από τα πέντε παιδιά της οικογένειας και τα άλλα αδερφια του ήταν ο Τέλι (Αριστοτέλης), ο Γκας (Κώστας), ο Τεντ (Θεόδωρος) και η Κάθριν (Κατερίνα).

Πήγε σχολείο στο ίδρυμα Τιμίου Σταυρού στο Κοννέκτικατ και μετά στο Γυμνάσιο Mineola (Long Island).

Υπηρέτησε στον Β' παγκόσμιο πόλεμο κυρίως του Ειρηνικού Ωκεανού στο ναυτικό των ΗΠΑ αλλά και του Ηνωμένου Βασιλείου, όπου επίσης παρήγαγε και σκηνοθέτησε θεατρικές παραστάσεις σε στρατιωτικές βάσεις.

## Καριέρα
Μετά το τέλος του πολέμου ο Σαβάλας έκανε διάφορες δουλειές, συμπεριλαμβανομένων του οδηγού ταξί και υπαλλήλου τραπέζης.

Παρόλο που ήταν γνωστός πρωτίστως ως τηλεοπτικός ηθοποιός, ο Σαβάλας ήταν αρχικά ηθοποιός του θεάτρου και δασκάλος υποκριτικής. Δίδαξε στο Coliseum Studios για πέντε χρόνια και εμφανίστηκε σε παραγωγές εκτός του Broadway, ενώ παραλλήλα εργάστηκε με τον πατέρα του σε δύο επιχειρήσεις: ένα ξενοδοχείο και μια εταιρεία θέρμανσης και κλιματισμού.

Έγινε ευρύτερα γνωστός χάρη στη συμμετοχή του στη δημοφιλή τηλεοπτική σειρά Κότζακ και το ρόλο του ντεντέκτιβ Σταύρου, όπου πρωταγωνίστουσε ο  αδελφός του Τέλι. Στις δύο πρώτες σεζόν, ο Σαβάλας υποδύοταν τον «Δημοσθένη».

Ο Τζορτζ Σαβάλας, με το πραγματικό του όνομα, ήταν επίσης βοηθός παραγωγής κατά τη διάρκεια της πρώτης και δεύτερης σεζόν.

## Προσωπική ζωή
Ο Τζορτζ Σαβάλας και η σύζυγός του Ρομπέν απέκτησαν έξι παιδιά: τον Νικόλαο, τον Λεωνίδα, τον Κωνσταντίνο, τον Γρηγόρη, τον Μάθιου και την Μιλιτζά. 
Μετά το τέλος της σειράς μετακόμισαν στη Reseda της Καλιφόρνια.

Ο Τζορτζ πέθανε από λευχαιμία σε ηλικία 60 ετών (αν και στο παρελθόν είχε αναφερθεί ότι ήταν 58), στο Λος Άντζελες.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* Ο  

 
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Θάνατοι από λευχαιμία
Κατηγορία:Αμερικανοί ελληνικής καταγωγής
Μαρία Βεατρίκη της Σαβοΐας (1792-1840)

Η **Μαρία Βεατρίκη** (ιταλ. *Maria Beatrice di Savoia*, 6 Δεκεμβρίου 1792 - 15 Σεπτεμβρίου 1840) του Οίκου της Σαβοΐας ήταν πριγκίπισσα της Σαρδηνίας και με το γάμο της έγινε δούκισσα της Μόντενα.

## Βιογραφία
Η *Μαρία Βεατρίκη Βικτωρία Ιωσηφίνα* ήταν το πρώτο παιδί και η πρώτη κόρη του Βίκτωρος Εμμανουήλ Α΄ της Σαρδηνίας και της Μαρίας Θηρεσίας των Αψβούργων-Λωρραίνης, κόρης του Φερδινάνδου Καρόλου της Αυστρίας-Έστε.

## Οικογένεια
Παντρεύτηκε το 1812 το θείο της Φραγκίσκο Δ΄ της Μόντενα & του Ρέτζο και είχε τέσσερα τέκνα:
* Μαρία Θηρεσία (1817 - 1886), παντρεύτηκε τον Ερρίκο, Δούκα του Αρτουά, Κόμη του Σαμπόρ.
* Φραγκίσκος Ε΄ (1819 - 1875), Δούκας της Μόντενα.
* Φερδινάνδος Κάρολος (1821 - 1849), Πρίγκιπας της Μόντενα.
* Μαρία Βεατρίκη (1824 - 1906), παντρεύτηκε τον Ιωάννη Κάρολο των Βουρβόνων-Ισπανίας, Κόμη του Μοντιθόν.

## Πηγές
* Mary III and II as Jacobit Queen

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Σαβοΐας
Κατηγορία:Δούκισσες της Μόντενα
Κατηγορία:Δούκισσες του Ρέτζο
Χουμερσίντο δε Αθκαράτε

Ο **Χουμερσίντο δε Αθκαράτε** (*Gumersindo de Azcárate*, 1840-1917) ήταν Ισπανός φιλόσοφος, νομικός, πολιτικός και ιστορικός συγγραφέας.

Ο δε Αθκαράτε γεννήθηκε στο Λεόν και σπούδασε νομικά στο Οβιέδο. Στη συνέχεια, από το 1864, δίδαξε συγκριτικό δίκαιο στη Μαδρίτη, εκπροσωπώντας ταυτοχρόνως τη Λεόν στο ισπανικό κοινοβούλιο. Την επόμενη δεκαετία, άρχισε να διδάσκει μαζί με τους Φρανθίσκο Χινέρ δε λος Ρίος Χουλιάν Σανς δελ Ρίο στο «Ελεύθερο Ίδρυμα Διδασκαλίας».

Ο δε Αθκαράτε ήταν από τους κορυφαίους εκπροσώπους του «κραουσισμού», ενός φιλοσοφικού ρεύματος με βάση τη διδασκαλία του Καρλ Κρίστιαν Φρήντριχ Κράουζε, που υποστηρίζει την ανεκτικότητα και την ακαδημαϊκή ελευθερία από τη δογματική διδαχή. Στα έργα του ο δε Αθκαράτε αντιτίθεται στον υπερβολικό πολιτικό συγκεντρωτισμό, προτείνει την ιδιωτικοποίηση των μη βασικών κρατικών λειτουργιών και μελετά μοντέλα κοινοβουλευτικής και αποκεντρωμένης διοικήσεως. Το κορυφαίο έργο του, το «Δοκίμιο ιστορίας του δικαιώματος της ιδιοκτησίας», τον αναδεικνύει και ως ιστορικό συγγραφέα.

Το 1871 ο Χουμερσίντο δε Αθκαράτε ίδρυσε μαζί με άλλους νέους πολιτικούς το μετέπειτα «Μεταρρυθμιστικό Ρεπουμπλικανικό Κόμμα» (αρχικώς «Ριζοσπαστικό Δημοκρατικό Κόμμα»).

## Κυριότερα έργα του
* *Estudios económicos y sociales* (= «Οικονομικές και κοινωνικές μελέτες», 1876)
* *Concepto de la Sociología* (1876)
* *El self-government y la Monarquía doctrinaria* (= «Η αυτοκυβέρνηση και η δογματική μοναρχία», 1877)
* *Estudios filosóficos y políticos* (= «Φιλοσοφικές και πολιτικές μελέτες», 1877)
* «Δοκίμιο ιστορίας του δικαιώματος της ιδιοκτησίας» (1879-1883)
* «Το κοινοβουλευτικό καθεστώς στην πράξη» (1885)

## Παραπομπές


## Πηγές
* 
* Το λήμμα «Αθκαράτε, Γκουμερσίντο ντε» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 452

Κατηγορία:Ισπανοί φιλόσοφοι
Κατηγορία:Ισπανοί ιστορικοί
Κατηγορία:Ισπανοί πολιτικοί
Χάστινγκς Μπάντα

Ο **Χάστινγκς Καμούζου Μπάντα** (*Hastings Kamuzu Banda*, 15 Φεβρουαρίου 1898     - 25 Νοεμβρίου 1997) ήταν ο πρωθυπουργός και μεταγενέστερος πρόεδρος του Μαλάουι από το 1964 έως το 1994 (για το πρώτο έτος της διακυβέρνησής του, το 1964, το Μαλάουι ήταν το βρετανικό προτεκτοράτο της Νυασαλάνδης. Το 1966 η χώρα έγινε δημοκρατία και έγινε πρόεδρος. 

Αφού έλαβε μεγάλο μέρος της εκπαίδευσής του στην εθνογραφία, τη γλωσσολογία, την ιστορία και την ιατρική στο εξωτερικό, ο Μπάντα επέστρεψε στην πατρίδα του (τότε Βρετανική Νυασαλάνδη) για να μιλήσει ενάντια στην αποικιοκρατία και να υποστηρίξει την ανεξαρτησία. Ορίστηκε επίσημα πρωθυπουργός της Νυασαλάνδης και οδήγησε τη χώρα στην ανεξαρτησία.  Δύο χρόνια αργότερα ανακήρυξε το Μαλάουι δημοκρατία με τον ίδιο ως πρόεδρο. Σταθεροποιήθηκε στην εξουσία και αργότερα κήρυξε το Μαλάουι ως μονοκομματικό κράτος με μοναδικό νόμιμο κόμμα το Κόμμα του Κογκρέσου του Μαλάουι (MCP). Το 1970 το MCP τον ανακήρυξε ισόβιο πρόεδρο του κόμματος. Το 1971 έγινε ισόβιος πρόεδρος του Μαλάουι. 

Ως ηγέτης του αντικομμουνισμού στην Αφρική έλαβε υποστήριξη από το δυτικό μπλοκ κατά τη διάρκεια του Ψυχρού Πολέμου.  Υποστήριξε γενικά τα δικαιώματα των γυναικών, βελτίωσε την υποδομή της χώρας και διατήρησε ένα καλό εκπαιδευτικό σύστημα σε σχέση με άλλες αφρικανικές χώρες, αλλά επίσης ηγήθηκε ενός από τα πιο καταπιεστικά καθεστώτα στην Αφρική. Η ολοκληρωτική του κυβέρνηση τακτικά βασάνισε και δολοφόνησε πολιτικούς αντιπάλους.    Οι ομάδες ανθρωπίνων δικαιωμάτων εκτιμούν ότι τουλάχιστον 6.000 άνθρωποι σκοτώθηκαν, βασανίστηκαν και φυλακίστηκαν χωρίς δίκη.  Έξι χιλιάδες άνθρωποι σκοτώθηκαν κατά τη διάρκεια της διακυβέρνησής του σύμφωνα με μια εκτίμηση.   Έλαβε κριτική για τη διατήρηση των πλήρων διπλωματικών σχέσεων με το απαρτχάιντ - την τότε κυβέρνηση της Νότιας Αφρικής. 

Μέχρι το 1993 αντιμετώπιζε διεθνείς πιέσεις και διαδεδομένες διαμαρτυρίες. Ένα δημοψήφισμα τερμάτισε το μονοκομματικό σύστημα και μια ειδική συνέλευση τερμάτισε τη διάρκεια της ισόβιας προεδρίας του, καταργώντας τις περισσότερες από τις εξουσίες του. Ο Μπάντα ήταν υποψήφιος στις δημοκρατικές εκλογές που ακολούθησαν και ηττήθηκε. Πέθανε στη Νότια Αφρική στις 25 Νοεμβρίου 1997. 

## Παραπομπές


## Εξωτερικοί σύνδεσμοι
* 

Κατηγορία:Πρόεδροι του Μαλάουι
Μαρία Κλοτίλδη της Σαβοΐας

Η **Μαρία Κλοτίλδη** (ιταλ. *Maria Clotilde di Savoia*, 2 Μαρτίου 1843 - 25 Ιουνίου 1911) από τον Οίκο της Σαβοΐας ήταν πριγκίπισσα της Ιταλίας και με τον γάμο της έγινε πριγκίπισσα Ναπολεόν.

## Βιογραφία
Η *Λουδοβίκη Θηρεσία Μαρία Κλοτίλδη* ήταν η πρώτη κόρη του Βίκτωρος Εμμανουήλ Β΄ της Σαρδηνίας (μετά της Ιταλίας) και της Αδελαΐδας των Αψβούργων-Λωρραίνης, κόρης του Ράινερ Ιωσήφ, Αρχιδούκα της Αυστρίας και Αντιβασιλέα της Λομβαρδίας-Βενετίας.

## Οικογένεια
Παντρεύτηκε το 1859 τον Ναπολέοντα Ιωσήφ Βοναπάρτη, Πρίγκιπα Ναπολεόν, τιτουλάριο Βασιλιά της Βεστφαλίας και Πρίγκιπα του Μονφόρ, και είχε τέκνα:
* Βίκτωρ (1862 - 1926).
* Λουδοβίκος (1864 - 1932), αντιστράτηγος στο ρωσικό στρατό.
* Μαρία Λετισία (1866 - 1926), παντρεύτηκε τον Αμεδαίο της Ισπανίας, Πρίγκιπα της Αόστα.

## Πηγές
* Remsen Whitehouse, Henry (1897). The Sacrifice of a Throne: Being an Account of the Life of Amadeus, Duke of Aosta, sometime King of Spain. New York: Bonnel, Silver, and Co.
* Vizetelly, Ernest Alfred (1907). The Court of the Tuileries, 1852-1870: Its Organization, Chief Personages, Splendour, Frivolity, and Downfall. London: William Clowes and Sons, Limited.

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Ιταλίας
Κατηγορία:Πριγκίπισσες της Σαβοΐας
Γαμέτης

Ο **γαμέτης** είναι απλοειδές γεννητικό κύτταρο, δηλαδή κύτταρο εκ των ωαρίων και σπερματοζωαρίων οργανισμών που αναπαράγονται αμφιγονικά και με την συγχώνευση τους, μέσω της γονιμοποίησης, δημιουργείται το ζυγωτό κύτταρο. Κάθε γαμέτης έχει μόνο τον ήμισυ αριθμό των χρωμοσωμάτων.(μόνο σε αμφιγονία)

## Παραπομπές

Κατηγορία:Γαμετικά κύτταρα
Ελισάβετ της Σαβοΐας

Η **Ελισάβετ** (ιταλ. *Elisabetta di Savoia*, 13 Απριλίου 1800 - 25 Δεκεμβρίου 1856) από τον Οίκο της Σαβοΐας ήταν κόρη του Πρίγκιπα του Καρινιάνο και με τον γάμο της έγινε αρχιδούκισσα της Αυστρίας.

## Βιογραφία
Η *Μαρία Φραγκίσκη Ελισάβετ Καρλόττα Ιωσηφίνα* ήταν το δεύτερο παιδί και η μόνη κόρη του Καρόλου Εμμανουήλ του Καρινιάνο και της Μαρίας Χριστίνας, κόρης του Καρόλου, Δούκα της Κουρλάνδης.

## Οικογένεια
Παντρεύτηκε το 1820 με τον Ραϊνέριο Ιωσήφ, Αρχιδούκα της Αυστρίας και Αντιβασιλέα της Λομβαρδίας-Βενετίας, και είχε τέκνα:
* *Μαρία* Καρολίνα (1821 - 1844).
* Αδελαΐδα (1822 - 1855), παντρεύτηκε τον Βίκτωρα Εμμανουήλ Β΄ της Σαρδηνίας, μετέπειτα Βασιλιά της Ιταλίας.
* Λεοπόλδος Λουδοβίκος (1823 - 1898), Αρχιδούκας της Αυστρίας και αρχηγός του ναυτικού.
* Ερνέστος (1824 - 1899), Αρχιδούκας της Αυστρίας.
* *Σιγισμόνδος Λεοπόλδος* Μαρία Ραϊνέριος Αμβρόσιος Βαλεντίνος (1826 - 1891), Αρχιδούκας της Αυστρίας.
* Ραϊνέριος Φερδινάνδος (1827 - 1913), Αρχιδούκας της Αυστρίας.
* Ερρίκος Αντώνιος (1828 - 1891), Αρχιδούκας της Αυστρίας.

## Πηγές
* The original version of this article was based principally on its equivalent in the Italian Wikipedia, in the version retrieved on 2007-03-12.

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Αυστρίας
Κατηγορία:Πριγκίπισσες της Σαβοΐας
Οντόνε του Μομφερράτου

Ο **Όθων** (ιταλ. *Oddone di Savoia*, 11 Ιουλίου 1846 - 22 Ιανουαρίου 1866) από τον Οίκο της Σαβοΐας ήταν πρίγκιπας της Σαρδηνίας και μετά της Ιταλίας. Έγινε δούκας του Μομφερράτου.

## Βιογραφία
Ο *Όθων Ευγένιος Μαρία* ήταν ο τρίτος γιος του Βίκτωρα Εμμανουήλ Β΄ της Σαρδηνίας (μετά της Ιταλίας) και της Αδελαΐδας των Αψβούργων-Λωρραίνης, κόρης του Ράινερ Ιωσήφ, Αρχιδούκα της Αυστρίας και Αντιβασιλιά της Λομβαρδίας-Βενετίας.

Από τη γέννησή του ήταν περιθωριοποιημένος, λόγω της επισφαλούς κατάστασης της υγείας του. Ήταν ασυνήθιστα έξυπνος. Κατά τη σύντομη ζωή του ο Πρίγκιπας ασχολήθηκε με τη μελέτη της Τέχνης και την απόκτηση τεχνουργημάτων από την Αρχαία Ελλάδα και τη Ρώμη για τη Γένουα, τα οποία παραμένουν στο Μουσείο Αρχαιολογίας της Λιγυρίας. Άλλα αντικείμενα που συνέλεξε ο Οντόνε και δώρησε βρίσκονται στην Πινακοθήκη Σύγχρονης Τέχνης της Γένουας. Έζησε στην πόλη τουλάχιστον τέσσερα έτη. Ο Πρίγκιπας είχε επιλέξει τη Γένουα ως διαμονή του, λόγω του ήπιου κλίματός της, κάτι που ωφέλησε την ασθενή φυσική κατάστασή του.

Ως λόγιος, ο Πρίγκιπας είχε έλθει σε επαφή με ηγετικές μορφές του πνεύματος, όπως ο γλύπτης Σάντο Βάρνι (που υπηρέτησε ως σύμβουλός του και φίλος του), ο ζωγράφος Τάμμαρ Λουξόρο και ο Πασκουάλε Ντομένικο Καμπιάζο.

Πέθανε στη Γένουα σε ηλικία 19 ετών.

## Πρόγονοι

## Πηγές
* "Odone of Savoy 1846-1866. Collections of a prince for Genoa", Mazzotta, Milan, 1996.

Κατηγορία:Οίκος της Σαβοΐας
Κατηγορία:Δούκες του Μομφερράτου
Πρωθυπουργός της Λευκορωσίας

Ο **Πρωθυπουργός της Δημοκρατίας της Λευκορωσίας** ( ) είναι ο επικεφαλής του Υπουργικού Συμβουλίου της Λευκορωσίας. Το Γραφείο του Πρωθυπουργού βρίσκεται στην Πλατεία Ανεξαρτησίας στο Μινσκ. Από τον Μάρτιο του 2025 πρωθυπουργός της Λευκορωσίας είναι ο Αλεξάντερ Τούρτσιν.

Όπως ορίζεται στο άρθρο 106 του Συντάγματος, ο Πρωθυπουργός διορίζεται από τον Πρόεδρο με τη συναίνεση της Βουλής των Αντιπροσώπων, η οποία πρέπει να αποφασίσει εντός δύο εβδομάδων από την παρουσίαση της υποψηφιότητας. Αν η Βουλή απορρίψει την υποψηφιότητα δύο φορές, τότε ο Πρόεδρος θα ορίσει έναν εν ενεργεία Πρωθυπουργό, θα διαλύσει την Βουλή των Αντιπροσώπων και θα συγκαλέσει νέες εκλογές. 

Τα καθήκοντα του Πρωθυπουργού είναι:    

* κατευθύνει τις δραστηριότητες της Κυβέρνησης και θεωρείται προσωπικά υπεύθυνος γι' αυτές 
* υποβάλλει έκθεση για το Πρόγραμμα της Κυβέρνησης εντός δύο μηνών από τον διορισμό του 
* υπογράφει τους νόμους της Κυβέρνησης 
* ενημερώνει τον Πρόεδρο για τις κατευθυντήριες γραμμές της Κυβέρνησης και τις πιο σημαντικές αποφάσεις της 
* παραμένει δραστηριοποιημένος για θέματα οργάνωσης και ενέργειες της Κυβέρνησης 

Ο Πρωθυπουργός μπορεί να ζητήσει από την Βουλή των Αντιπροσώπων ψήφο εμπιστοσύνης για το κυβερνητικό Πρόγραμμα ή οποιοδήποτε άλλο θέμα υποβληθεί στη Βουλή.  

## Πρώην Πρωθυπουργοί (από το 1991)

## Παραπομπές

Κατηγορία:Κυβέρνηση της Λευκορωσίας
Λευκορωσια
Φιννέας Ο'Κόνελ

Ο **Φινέας Μπερντ Ο'Κόνελ** (γεν. 30 Ιουλίου 1997), επίσης γνωστός ως **Φίνεας** (δηλαδή Finneas με όλα τα γράμματα κεφαλαία), είναι Αμερικανός στιχουργός, παραγωγός, τραγουδιστής, μουσικός και ηθοποιός. Έχει γράψει και παράξει μουσική για διάφορους καλλιτέχνες, συμπεριλαμβανομένης της αδερφής του Μπίλι Άιλις. Κέρδισε πέντε Βραβεία Γκράμι (Άλμπουμ της Χρονιάς, Παραγωγός της Χρονιάς, Μη-Κλασικός Παραγωγός της Χρονιάς και άλλα) για το έργο του στο άλμπουμ της Άιλις When We All Fall Asleep, Where Do We Go? (2019). Ο Φινέας έχει κυκλοφορήσει διάφορα σινγκλ ως σόλο καλλιτέχνης και το πρώτο του άλμπουμ, το *Blood Harmony*, κυκλοφόρησε στις 4 Οκτωβρίου 2019. Ως ηθοποιός, ο Ο'Κόνελ πρωταγωνίστησε στην ανεξάρτητη ταινία του 2013 Life Inside Out. Είναι επίσης γνωστός για το ρόλο του ως Άλιστερ στην τηλεοπτική σειρά *[[Glee]]*.

## Παραπομπές


Κατηγορία:Βραβευμένοι με Grammy
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Μπίλι Άιλις
Ρομπέρ Ντόρφμανν

Ο **Ρομπέρ Ντόρφμανν** (γαλλικά: Robert Dorfmann 3 Μαρτίου 1912 -11 Αυγούστου1999) ήταν Γάλλος παραγωγός κινηματογραφικών ταινιών που εργάστηκε από τη δεκαετία του 1950 έως τη δεκαετία του 1970.

Οι αξιοσημείωτες ταινίες του περιλαμβάνουν την Τριστάνα του Λουίς Μπουνιουέλ (1970), τον Ο Κόκκινος Κύκλος του Ζαν-Πιέρ Μελβίλ (1970), το Τράφικ του Ζακ Τατί (1971) και τον Πεταλούδα του Φράνκλιν Σάφνερ (1973). Το 1978 του απονεμήθηκε ένα Τιμητικό Βραβείο Σεζάρ για την προσφορά του στην έβδομη τέχνη.

## Πρώτα χρόνια
## Φιλμογραφία
* 1951 : *[[Garou-Garou, le passe-muraille]]* του Ζαν Μπόγερ
* 1951 : *[[Le Dindon]]* του Κλοντ Μπαρμά
* 1952 : *[[Agence matrimoniale]]* του Ζαν-Πωλ ντε Σανουά
* 1952 : *[[Jeux interdits]]* του Ρενέ Κλεμάν
* 1954 : *[[Μην αγγίζετε την λεία (ταινία)|Μην αγγίζετε την λεία]]* του Ζακ Μπεκέρ
* 1956 : *[[La Meilleure Part]]* του Υβ Αλεγκρέ
* 1958 : *[[Les Tricheurs]]* του Μαρσέλ Καρνέ
* 1959 : *[[L'Ambitieuse]]* του Ιβ Αλεγκρέ
* 1961 : *[[La Princesse de Clèves]]* του Ζαν Ντελανουά
* 1963 : *[[La Cuisine au beurre]]* του Ζιλ Γκρέιντζερ
* 1963 : *[[Château en Suède]]* του Ροζέ Βαντίμ
* 1965 : *[[Le Corniaud]]* του Ζεράρ Ουρί
* 1966 : *[[Ασύλληπτη απόδραση]]* του Ζεράρ Ουρί
* 1967 : *[[Le Petit Baigneur]]* του Ρομπέρ Ντερί
* 1968 : *[[Μανόν 70]]* του Ζαν Ωρέλ
* 1968 : *[[Μεγερλινγκ]]* του Τέρενς Γιανγκ
* 1968 : *[[La Prisonnière]]* του Ανρί-Ζωρζ Κλουζό
* 1968 : *[[Les colts brillent au soleil]]* του Σέρτζιο Μερόλε
* 1969 : *[[L'Arbre de Noël]]* του Τέρενς Γιανγκ
* 1970 : *[[Τριστάνα]]* του Λουίς Μπουνιουέλ
* 1970 : *[[Η Εξομολόγηση]]* του Κώστα Γαβρά
* 1970 : *[[De la part des copains]]* του Τέρενς Γιανγκ
* 1970 : *[[La Route de Salina]]* του Ζωρζ Λοτνέρ
* 1970 : *[[Ο Κόκκινος Κύκλος]]* του Ζαν-Πιέρ Μελβίλ
* 1971 : *[[Μονομαχία στον Κόκκινο Ήλιο]]* του Τέρενς Γιανγκ
* 1971 : *[[La Maison sous les arbres]]* του Ρενέ Κλεμάν
* 1971 : *[[Trafic]]* του Ζακ Τατί
* 1972 : *[[Ο αστυνόμος (ταινία)|Ο Μπάτσος]]* του Ζαν-Πιέρ Μελβίλ
* 1973 : *[[Ο Πεταλούδας (ταινία, 1973)|Ο Πεταλούδας]]* του Φράνκλιν Τζ. Σάφνερ

## Παραπομπές


## Εξωτερικοί σύνδεσμοι
* Ο 

Κατηγορία:Γάλλοι παραγωγοί ταινιών
Ριβονουκλεοτίδιο

μικρογραφία|320x320εσ|Η γενική δομή του ριβονουκλεοτιδίου: φωσφορική ομάδα, ριβόζη και νουκλεοβάση.Στη βιοχημεία, το **ριβονουκλεοτίδιο** είναι νουκλεοτίδιο το οποίο περιέχει τη ριβόζη ως συστατικό της πεντόζης του. Θεωρείται μοριακός πρόδρομος των νουκλεϊκών οξέων. Τα νουκλεοτίδια είναι τα βασικά δομικά στοιχεία του ριβονουκλεϊκού οξέως (RNA). Το ίδιο το μονομερές σχηματίζει τα βασικά δομικά στοιχεία του ριβονουκλεϊκού οξέως από ριβονουκλεοτίδια. Ωστόσο, η μείωση του ριβονουκλεοτιδίου, από το ένζυμο της ριβονουκλεοτιδικής αναγωγάσης, σχηματίζει το δεοξυριβονουκλεοτίδιο, το βασικό δομικό στοιχείο του δεοξυριβονουκλεϊκού οξέως. Υπάρχουν αρκετές διαφορές μεταξύ των δεοξυριβονουκλεοτιδίων του δεοξυριβονουκλεϊκού οξέως και των ριβονουκλεοτιδίων του ριβονουκλεϊκού οξέως. Τα διαδοχικά νουκλεοτίδια συνδέονται μεταξύ τους μέσω ομολόγων φωσφοδιεστέρας.

Τα ριβονουκλεοτίδια χρησιμοποιούνται και σε άλλες κυτταρικές λειτουργίες. Αυτά τα ειδικά μονομερή χρησιμοποιούνται στην κυτταρική ρύθμιση και τη κυτταρική σηματοδότηση, όπως φαίνεται στη μονοφωσφορική αδενοσίνη. Επιπλέον, τα ριβονουκλεοτίδια μπορούν να μετατραπούν σε τριφωσφορική αδενοσίνη, το ενεργειακό νόμισμα των οργανισμών. Τα ριβονουκλεοτίδια μπορούν να μετατραπούν σε κυκλική μονοφωσφορική αδενοσίνη για να ρυθμίσουν τις ορμόνες του οργανισμού. Στους ζωντανούς οργανισμούς, οι πιο κοινές βάσεις ριβονουκλεοτιδίων είναι η αδενίνη (Α), η γουανίνη (G), η κυτοσίνη (C) και η ουρακίλη (U). Οι αζωτούχες βάσεις είναι ταξινομημένες σε δύο μητρικές ενώσεις, την πουρίνη και την πυριμιδίνη.

## Παραπομπές


Κατηγορία:RNA
Εθνοσυνέλευση (Μαλάουι)

Η **Εθνοσυνέλευση** του Μαλάουι είναι το ανώτατο νομοθετικό σώμα της χώρας. Βρίσκεται στο Κάπιτολ Χιλ, στη Λιλόνγκουε κατά μήκος της Προεδρικής Οδού. Μόνη της η Εθνική Συνέλευση διαθέτει νομοθετική υπεροχή και ως εκ τούτου την μεγαλύτερη εξουσία έναντι όλων των άλλων πολιτικών οργάνων στο Μαλάουι. Επικεφαλής της είναι ο Πρόεδρος της Βουλής που εκλέγεται από τους συναδέλφους του ή τις συναδέλφους της.  Από τον Οκτώβριο του 2025  Πρόεδρος είναι ο Σαμίρ Σουλεμάν. 

Το Σύνταγμα του 1994 προέβλεπε τη σύσταση μιας Γερουσίας, αλλά το Κοινοβούλιο την κατάργησε. Ως εκ τούτου, το Μαλάουι εφαρμόζει στην πράξη ένα μονοθάλαμο νομοθετικό σώμα.  Η Εθνοσυνέλευση αριθμεί 193 μέλη (βουλευτές) που εκλέγονται άμεσα σε μονοεδρικές εκλογικές περιφέρειες χρησιμοποιώντας το σύστημα της απλής πλειοψηφίας (ή πλειοψηφικό) και υπηρετούν πενταετείς θητείες.  

## Σημερινό Κοινοβούλιο
Το σημερινό κοινοβούλιο εγκαινιάστηκε στις 31 Οκτωβρίου 2025 μετά τις γενικές εκλογές του 2025. Κανένα κόμμα δεν κατόρθωσε να εξασφαλίσει πλειοψηφία στη βουλή.   

## Πρόεδροι της Εθνοσυνέλευσης

## Παραπομπές


## Εξωτερικοί σύνδεσμοι
* 

Μαλαουι
Εθνοσυνελευση
Πεντόζη

Η **πεντόζη** είναι ένας μονοσακχαρίτης με πέντε άτομα άνθρακα . Η πεντόζη οργανώνεται σε δύο ομάδες: την αλδοπεντόζη, η οποία έχει ως χαρακτηριστική ομάδα την αλδεΰδη στη θέση 1. Η χαρακτηριστική θέση της κετοπεντόζης είναι η κετόνη στη θέση 2 ή 3. Στο κύτταρη, η πεντόζη έχει υψηλότερη μεταβολική σταθερότητα σε σχέση με την εξόζη.

## Αλδοπεντόζες
Οι αλδοπεντόζες έχουν τρία στερεογονικά κέντρα. Ως εκ τούτου, οκτώ (23) διαφορετικά στερεοϊσομερή μπορούν να εμφανιστούν.

Η ριβόζη είναι συστατικό του ριβονουκλεϊκού οξέως, ενώ η συγγενική δεοξυριβόζη είναι συστατικό του δεοξυριβονουκλεϊκού οξέως. Οι φωσφορισμένες πεντόζες είναι σημαντικά προϊόντα του φωσφορικού μονοπατιού της πεντόζης. Το σημαντικότερο προϊόν είναι η ριβόζη 5-φωσφάτο, το οποίο χρησιμοποιείται στη σύνθεση των νουκλεοτιδίων και των νουκλεϊκών οξέων. Άλλο ένα σημαντικό προϊόν είναι η ερυθρόζη 4-φωσφάτο, το οποίο χρησιμοποιείται στη σύνθεση των αρωματικών αμινοξέων. 

## Κετοπεντόζες
Οι 2-κετοπεντόζες έχουν δύο στερεογονικά κέντρα και ως εκ τούτου, τέσσερα (22) διαφορετικά στερεοϊσομερή μπορούν να εμφανιστούν. Οι 3-κετοπεντόζες είναι σπάνιες.

## Δεοξυσάκχαρα
Η μία υπάρχουσα δεοξυπεντόζη έχει δύο στερεοϊσομερή: επομένως δύο στερεοϊσομερή μπορούν να εμφανιστούν.

## Ιδιότητες
Οι χαρακτηριστικές ομάδες των αλδεϋδών και των κετονών σε αυτούς τους υδατάνθρακες αντιδρούν με τις γειτονικές χαρακτηριστικές ομάδες υδροξυλίου για να σχηματίσουν ενδομοριακές ημιακετάλες και ημικετάλες, αντίστοιχα. Η προκύπτουσα δομή δαχτυλιδιών σχετίζεται με το φουράνιο, και ονομάζεται φουρανόζη. 

Ένα πολυμερές αποτελούμενο από σάκχαρα πεντόζης λέγεται πεντοζάνη.

### Δοκιμές για πεντόζες
Οι πιο σημαντικές δοκιμές για πεντόζες βασίζονται στην μετατροπή της πεντόζη σε φουρφουράλη, η οποία στη συνέχεια αντιδρά με χρωμοφόρη. Στο τεστ πεντοζών του Τόλενς (το οποίο δεν πρέπει να συνδέεται με το αντιδραστήριο Τόλενς για τη μείωση των σακχάρων) το δαχτυλίδι της φουρφουράλης αντιδρά με φλωρογλουκινόλη για να παραγάγει μια χρωματισμένη ένωση. Στο τεστ του Μπιάλ η πεντόζη αντιδρά με ορκινόλη. Στα διάφορα τεστ, οι πεντόζες αντιδρούν πολύ πιο έντονα και γρήγορα από τις εξόζες.

## Παραπομπές

Κατηγορία:Μονοσακχαρίτες
Καραντίνα

μικρογραφία|Η σημαία σήματος "Λίμα", η οποία όταν κυματίζει σε λιμάνι σημαίνει ότι ένα πλοίο βρίσκεται σε καραντίνα.
Η **καραντίνα** αποτελεί περιορισμό στην κυκλοφορία ανθρώπων και εμπορευμάτων. Η καραντίνα στοχεύει στην αποτροπή της εξάπλωσης μιας ασθένειας και των παρασίτων. Συχνά σχετίζεται με την ασθένεια και την αρρώστια, καθώς η καραντίνα εμποδίζει την κυκλοφορία αυτών που έχουν εκτεθεί σε μια μεταδοτική ασθένεια, αλλά δεν έχουν επιβεβαιωμένη ιατρική διάγνωση. Ο όρος χρησιμοποιείται συχνά ως συνώνυμο με την ιατρική απομόνωση, η οποία εφαρμόζεται σε άτομα που νοσούν από μεταδοτική ασθένεια και ως εκ τούτου απομονώνονται από τον υγιή πληθυσμό.

Η λέξη *καραντίνα* προέρχεται από την ενετική παραλλαγή της ιταλικής φράσης *quaranta giorni* (σαράντα μέρες). Οι σαράντα μέρες αναφέρονται στην υποχρεωτική περίοδο απομόνωσης των πλοίων και του πληρώματος, κατά την επιδημία της Μαύρης πανώλης. Η καραντίνα μπορεί να εφαρμοστεί σε ανθρώπους αλλά και σε πολλά είδη ζώων καθώς και ως μέρος των συνοριακών ελέγχων σε μια χώρα.

## Παραπομπές

## Εξωτερικοί σύνδεσμοι
* 
* 

Κατηγορία:Πρόληψη
Κατηγορία:Λοιμώδεις ασθένειες
Επαρχία Διποταμίας

Η **Επαρχία Διποταμίας** ήταν επαρχία του πρώην Νομού Αχαΐας και Ήλιδος που συστάθηκε το 1835 και καταργήθηκε ένα χρόνο αργότερα.

## Διοικητική ιστορία
Η Επαρχία Διποταμίας δημιουργήθηκε με το Β.Δ. της  8/20 Απριλίου 1835, όταν αποφασίστηκε ο επαναπροσδιορισμός των ορίων του Νομού Αχαΐας και Ήλιδος. Έτσι, με την εφαρμογή του παραπάνω διατάγματος, στις τέσσερις επαρχίες που αποτελούσαν το Νομό Αχαΐας και Ήλιδος προστέθηκε ακόμα μία, αυτή της Διποταμίας, με πρωτεύουσα τη Δίβρη. Σε αυτήν εντάχθηκαν 15 συνολικά δήμοι, που προηγουμένως υπάγονταν στις επαρχίες Καλαβρύτων, Γορτυνίας και Ηλείας. Οι βασικοί λόγοι που οδήγησαν το τότε Υπουργείο Εσωτερικών στη δημιουργία της συγκεκριμένης επαρχίας ήταν η απουσία της κρατικής αρχής, η έξαρση της ληστείας, και τα προβλήματα της οδικής επικοινωνίας με τα διοικητικά κέντρα της περιοχής κατά τους χειμερινούς μήνες.

Με το Β.Δ. της 20 Ιουνίου/2 Ιουλίου 1836 το Νομαρχιακό σύστημα του 1833 αντικαταστάθηκε με νέο διοικητικό σύστημα με αποτέλεσμα η επαρχία Διποταμίας, όπως και όλες οι τότε επαρχίες της Ελληνικής επικράτειας, να καταργηθεί.

## Παραπομπές


## Πηγές
* 
* Μάρθα Φ. Μακρή, *[http://nemertes.lis.upatras.gr/jspui/handle/10889/10781 Εκπαίδευση και κοινοτική αυτοδιοίκηση στην Ηλεία κατά την Οθωνική περίοδο] *. Διδακτορική διατριβή. Πανεπιστήμιο Πατρών/Σχολή Κοινωνικών και Ανθρωπιστικών Επιστημών - Παιδαγωγικό Τμήμα Δημοτικής Εκπαίδευσης, Πάτρα 2016.

Διποταμιας
Διποταμιας
Λάκι Τζόουνς

Ο **Λούσιους «Λάκι» Τζόουνς** (*Lucious "Lucky" Jones*, γενν. 22 Απριλίου 1993) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Καουχαγιόκι Κάρχου. 

## Κολεγιακή σταδιοδρομία
Ο Τζόουνς έπαιξε κολεγιακή καλαθοσφαίριση στο Ρόμπερτ Μόρις από το 2011 έως το 2015. Κατά της διάρκεια της τελευταίας του χρονιάς, είχε κατά μέσο όρο 14,3 πόντους, 5,9 ριμπάουντ και 1,4 ασίστ ανά αγώνα. 

## Επαγγελματική σταδιοδρομία
Μετά την ολοκλήρωση της κολεγιακής σταδιοδρομία του, ο Τζόουνς δεν επιλέχθηκε στο NBA Ντραφτ του 2015. Στις 7 Ιουλίου 2015, εντάχθηκε στη Λιέζ Μπασκέτ του Πρωταθλήματος Βελγίου. Είχε κατά μέσο όρο 14,3 πόντους, 5,2 ριμπάουντ και 1,5 ασίστ ανά αγώνα, σε 31 αγώνες πρωταθλήματος. 

Την επόμενη σεζόν, υπέγραψε με τη Γερ-Τουλόν του Πρωταθλήματος Γαλλίας. Στις 4 Ιανουαρίου 2017, αποχώρησε από τη Γερ-Τουλόν και εντάχθηκε στον Προμηθέα Πάτρας για το υπόλοιπο της σεζόν, καθώς αντικατέστησε τον Λάσαν Κρόμα. 

Στις 15 Ιουλίου 2017, εντάχθηκε στον ΠΑΟΚ της Α1 Εθνικής. Είχε κατά μέσο όρο 9,3 πόντους και 5,7 ριμπάουντ ανά αγώνα. 

Στις 19 Ιουλίου 2018, ο Τζόουνς εντάχθηκε στον τοπικό αντίπαλο, Άρη. Την 1η Ιουλίου 2019, αποχώρησε από την ομάδα. 

Το καλοκαίρι του 2019, ο Τζόουνς υπέγραψε αρχικά με την τρίτη του ελληνική ομάδα, τον Πανιώνιο, αλλά στις 10 Σεπτεμβρίου 2019 το συμβόλαιό του εξαγοράστηκε από τη γερμανική Μέντι Μπαϊρόιτ, η οποία συμμετείχε στο Europe Cup. 

Στις 14 Ιανουαρίου του 2020, υπέγραψε με τον Ιωνικό Νίκαιας. Στις 14 Φεβρουαρίου 2020, μετά από μόλις 3 αγώνες με τον Ιωνικό, όπου είχε κατά μέσο όρο 10,3 πόντους, 6 ριμπάουντ, 1 ασίστ και 1,7 κλέψιμο, αποχώρησε από την ομάδα και εντάχθηκε στη φινλανδική Καουχαγιόκι Κάρχου. μέχρι το τέλος της σεζόν. 

## Παραπομπές


## Εξωτερικοί σύνδεσμοι

* Προφίλ στο Eurobasket.com
* Προφίλ Basket League Ελλάδας (στα αγγλικά)
* Προφίλ Basket League Ελλάδας (στα ελληνικά)
* Robert Morris College Bio 
*

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Λιέζ Μπασκέτ
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές Γερ-Τουλόν Βαρ Μπασκέτ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μέντι Μπαϊρόιτ
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Καουχαγιόκι Κάρχου Μπάσκετ
Κατηγορία:Καλαθοσφαιριστές φινλανδικών συλλόγων
Γκάντχαϊμ

Το **Γκάντχαϊμ** είναι ένας δήμος στη Γερμανία στην επαρχία Χάσμπεργκ στη Βαυαρία στη Γερμανία. Βρίσκεται στην κοιλάδα Μάιν. Γεωγραφικά, αποτελεί το κέντρο της Ευρωπαϊκής Ένωσης, μετά την αποχώρηση του Ηνωμένου Βασιλείου από αυτή (από 1 Φεβρουαρίου 2020).

## Παραπομπές


Κατηγορία:Γεωγραφία της Βαυαρίας
Βέστερνγκρουντ

Το **Βέστερνγκρουντ** είναι μια κοινότητα στην επαρχία Ασσάφερνμπουρκ της περιφέρειας Κάτω Φρανκονία στη Βαυαρία στη Γερμανία. Από το 2013 έως τις 31 Φεβρουαρίου 2020 (που αποχώρησε το Ηνωμένο Βασίλειο από την ΕΕ) ήταν το γεωγραφικό κέντρο της Ευρωπαϊκής Ένωσης.

## Εξωτερικοί σύνδεσμοι

## Δείτε ακόμη
* Κάλγκρουντ

## Παραπομπές


Κατηγορία:Γεωγραφία της Βαυαρίας
Εμμανουήλ Φοράκης

Ο **Εμμανουήλ (Μάνος) Φοράκης** (γεν. 10 Σεπτεμβρίου 1951, Καρδάμυλα Χίου) είναι παλαίμαχος διεθνής Έλληνας ποδοσφαιριστής, ο οποίος αγωνιζόταν ως επιθετικός στην Εθνική Ελλάδας U17, U19, U21, Δόξα Πειραιά, Ολυμπιακό, Ηρακλή Θεσσαλονίκης, Α.Ο. Χανίων και Α.Ο. Αιγάλεω, κατά τις δεκαετίες του 1960-70-80.

## Καριέρα
### Σε συλλογικό επίπεδο
Ξεκίνησε την ποδοσφαιρική του σταδιοδρομία από την Δόξα Πειραιά το 1964. Εκεί αγωνίστηκε για 4 συναπτά έτη με αρχιπροπονητή τον επιθετικό του Ολυμπιακού Γιάννη Βάζο, που τον βελτίωσε ως ποδοσφαιριστή σε όλα τα επίπεδα, ώστε να είναι έτοιμος το καλοκαίρι του 1968 να πάρει μεταγραφή στην ομάδα του Ολυμπιακού.

### Στις εθνικές ομάδες
Το Μάιο του 1971 μετείχε με την Εθνική Νέων (Κ-19) στην προημιτελική φάση του ευρωπαϊκού πρωταθλήματος που διεξήχθη στην Τσεχοσλοβακία. Αγωνίστηκε και στα τρία ματς του ομίλου στην αρχική ενδεκάδα και πέτυχε τα 1 από τα 6 γκολ της εθνικής ομάδας: με Ανατολική Γερμανία (1-5), με Δυτική Γερμανία (4-2) και με Τσεχοσλοβακία (1-3), στο οποίο πέτυχε και το μοναδικό γκόλ  για το αντιπροσωπευτικό μας συγκρότημα.

## Παραπομπές


## Πηγές
* *H Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996.
* *Θρύλος πορεία μέσα στο χρόνο*, Έκδοσεις *Ηλιοτρόπιο*, Αθήνα 1997 
**Χρυσός θρύλος, Η Ένδοξη Ιστορία του Ολυμπιακού • 1925-1997, 72 Χρόνια Δόξας*, Ηλίας Λέκκας, Εκδόσεις Art Press, Αθήνα 1997
**Η Ιστορία του Ολυμπιακού με πλήρη στοιχεία 1925-2000 • 75 χρόνια θρύλου*, Στάθης Αρβανίτης, Εκδόσεις Καστανιώτη, Αθήνα 2000, ISBN 960-0329-45-1
* "Δόξα Πειραιά", https://sports.ert.gr/eidisis/podosfairo/98-chronia-quot-me-to-aspro-tis-eirinis-kai-to-prasino-tis-elpidas-quot-o-f-n-doxa-peiraia-1922/?fbclid=IwAR2gKlJI60oXSd23WzCostGsV4Vrp8Al-LTAVwPi1DGIcukclyUbgyPW9sg 
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Ολυμπιακός ένα Αρχείο μια Ιστορία* Β. Καρδάσης, Μίλητος 1997
* Νίκος Δημ. Νικολαΐδης, *50 Χρόνια Αιγάλεω*, έκδοση Δήμος Αιγάλεω, 1998.
* Νίκος Δημ. Νικολαΐδης, *Η ιστορία του Αιγάλεω, από τις λαμαρίνες στα σαλόνια της Ευρώπης*. Έμβρυο. 2007. ISBN 960-8002-42-7.
* Νίκος Δημ. Νικολαΐδης, *70 χρόνια Α.Ο. Αιγάλεω «CITY» (1947-2017)*. Νίκος Νικολαΐδης. 2017.
*  *ΗΡΑΚΛΗ Σαλονικιέ μου...1899-2002. Ένας αιώνας ιστορικής πορείας* Γεωργίου Δ. Καράδαλη, Εκδόσεις ΜΕΤΡΟΣΠΟΡ ΕΠΕ, Θεσσαλονίκη 2002.
* ''Α.Ο. ΧΑΝΙΑ''
* ''Οι κορυφαίοι Χανιώτες σκόρερ''

## Εξωτερικοί σύνδεσμοι
* Greece 1969/70 rsssf.com ''Olympiacos FC''
* Greece 1970/71 rsssf.com ''Olympiacos FC''
* Greece 1972/73 rsssf.com '' Iraklis  FC''
* Greece 1974/75 rsssf.com '' Iraklis  FC''

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές Αιγάλεω Α.Ο.
Ράιαν Τέφλερ

Ο **Ράιαν Τέφλερ** είναι ποδοσφαιριστής από το Τρινιντάντ και Τομπάγκο. Αγωνίζεται στη θέση του πλάγιου μέσου. Έχει συμμετοχές στην Εθνική Τρινιντάντ και Τομπάγκο.

## Παραπομπές

## Εξωτερικοί σύνδεσμοι
* 
* 
* York Lions profile

Κατηγορία:Ποδοσφαιριστές από το Τρινιντάντ και Τομπάγκο
Κατηγορία:Καναδοί ποδοσφαιριστές
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Τορόντο ΦΚ
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές Γιουνάιτεντ Σόκερ Λιγκ
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Εθνικής Τρινιντάντ και Τομπάγκο
Χιμένα Ναβαρέτε

Η **Χιμένα Ναβαρέτε** (*Jimena "Ximena" Navarrete Rosete*, 22 Φεβρουαρίου 1988 -) είναι Μεξικανή μοντέλο, παρουσιάστρια, ηθοποιός και εστεμμένη Μις Υφήλιος 2010. 

Γεννημένη και μεγαλωμένη στην Γουαδαλαχάρα, κατάγεται από μεσο-αστική οικογένεια. Κόρη του Κάρλος Ναβαρέτε και της Γκαμπριέλα Ροσέτε Ριέστρα. Έχει μια μικρότερη αδελφή την Μαριάνα. Άρχισε το modeling στην ηλικία των δεκαέξι ετών και έλαβε υποτροφία για το Πανεπιστήμιο Valle de Atemajac, πριν πάρει μέρος στον διαγωνισμό ομορφιάς. Το 2012, έλαβε μέρος μιας γενετικής μελέτης. Η πατρική της οικογένεια είναι η απλομάδα J, οι ρίζες της βρίσκονται στην περιοχή Πουρεπετσά στη Σιέρα του Μιτσοακάν.

Στις 22 Ιουλίου 2009 στέφθηκε Μις Χαλίσκο 2009 και στη συνέχεια κέρδισε τον εθνικό τίτλο Μις Μεξικό 2009 στις 20 Σεπτεμβρίου 2009. Στις 23 Αυγούστου 2010 στέφθηκε Μις Υφήλιος 2010, καθιστώντας τη δεύτερη Μεξικανή που κερδίσει τον τίτλο, μετά την Λουπίτα Γιόνς το 1991. Τον Οκτώβριο του 2010 ταξίδεψε στην Σαγκάη για την World Expo 2010 και το Shanghai Fashion Week.

Τον Φεβρουάριο του 2011, έγινε εκπρόσωπος της L'Oreal Paris και του Παλαιού Ναυτικού. Στις 15 Φεβρουαρίου 2013 ανακοινώθηκε ότι θα κάνει το ντεμπούτο της ως ηθοποιός και θα πρωταγωνιστεί στην τηλενουβέλα *[[Μαρίνα (τηλενουβέλα, 2013)|La tempestad]]*.

Από το 2011 μέχρι το 2013 είχε σχέση με το μοντέλο Χάιμε Αουγούστο Μαγιόλ. Από τον Αύγουστο το 2015 ήταν σχέση με τον Χουάν Κάρλος Βιγιαδάρες και τον Αύγουστο του 2016 αρραβωνιάστηκαν. Την 1η Απριλίου 2017 παντρεύτηκαv στο Παρεκκλήσι του Κολλεγίου του San Ignacio de Loyola στην Πόλη του Μεξικού.

## Τηλεόραση
**Late Show with David Letterman* - 2010, ως Η Ίδια
**Décadas* - 2010, ως Η Ίδια (γκεστ εμφάνιση)
**Latin Grammy Awards 2010* - 2010, ως Η Ίδια/Παρουσίαση βραβείου
**América celebra a Chespirito* - 2012, ως Η Ίδια
**Nuestra Belleza México 2012* - 2012, ως Παρουσιάστρια
**Miss Universe 2012* - 2012, ως Κριτής
**Βραβεία TVyNovelas* - 2012, ως Παρουσιάστρια
**Latin Grammy Awards 2013* - 2013, ως Η Ίδια/Παρουσίαση βραβείου
**[[Μαρίνα (τηλενουβέλα, 2013)|La tempestad]]* - 2013, ως Μαρίνα Ρεβέρτε Αρτίγας/Μαγδαλένα Ρεβέρτε Αρτίγας
**Nuestra Belleza México 2014* - 2014, ως Παρουσιάστρια
**Jalisco... Algo contigo* - 2015, ως Η Ίδια
**108 Costuras* - 2019, ως Γκάμπι (ταινία)

## Βραβεία & υποψηφιότητες

## Παραπομπές


## Εξωτερικοί Σύνδεσμοι

* 
* 
*Official Ximena Navarrete  Website
*Ximena Navarette Photos on missuniverse.com 
*Ximena Navarrete Interview on PR.com
*Ximena Navarrete Video on www.children.org
*Ximena Navarrete Profile www.pageantplanet.com

Κατηγορία:Μις Υφήλιος
Κατηγορία:Μεξικανές μοντέλα
Κατηγορία:Μεξικανές ηθοποιοί τηλεόρασης
Κατηγορία:Μεξικανοί παρουσιαστές
Μισισάουγκα Ίνγκολς ΦΚ

Η **Μισισάουγκα Ίνγκολς ΦΚ** ήταν μια καναδική επαγγελματική ποδοσφαιρική ομάδα η οποία ιδρύθηκε το 2010. Αγωνίστηκε στην Κανάτιαν Σόκερ Λιγκ για 2 περιόδους. Το 2013 διαλύθηκε επειδή η χορηγός εταιρεία απέσυρε τη χορηγία της μετά την απόφαση της Καναδική Ποδοσφαιρική Ομοσπονδία να ακυρώσει το Κανάτιαν Σόκερ Λιγκ.

## Δείτε ακόμη
*Κανάτιαν Σόκερ Λιγκ
*Τορόντο ΦΚ

## Παραπομπές

## Επίσημος ιστότοπος
* 

Κατηγορία:Ποδοσφαιρικές ομάδες Καναδά
Κατηγορία:Ιδρύσεις ποδοσφαιρικών ομάδων το 2010
Λουίζα Χριστίνα της Σαβοΐας-Καρινιάν

Η **Λουίζα** (ιταλ. *Luisa di Savoia*, 1 Αυγούστου 1627 - 7 Ιουλίου 1689) από τον Οίκο της Σαβοΐας ήταν κόρη του Πρίγκιπα του Καρινιάνο και με τον γάμο της έγινε Πριγκίπισσα Διαδόχου του Μπάντεν-Μπάντεν.

## Βιογραφία
Η *Λουίζα Χριστίνα* ήταν η μόνη κόρη του Θωμά Φραγκίσκου του Καρινιάνο και της Μαρίας των Βουρβόνων, κόρης του Καρόλου, Κόμη του Σουασσόν.

## Οικογένεια
Παντρεύτηκε το 1653 τον Φερδινάνδο Μαξιμιλιανό του Μπάντεν-Μπάντεν και είχε τέκνα:
* Λουδοβίκος Γουλιέλμος, Μάργραβος του Μπάντεν-Μπάντεν.

## Πρόγονοι



## Πηγές
* Chisholm, Hugh, ed. (1911). "Carignano" . Encyclopædia Britannica. 5 (11th ed.). Cambridge University Press. p. 336.

## Παραπομπές


Κατηγορία:Οίκος της Σαβοΐας
Κατηγορία:Γάλλοι πολωνικής καταγωγής
Κατηγορία:Πριγκίπισσες της Σαβοΐας
Λουίζα της Σαβοΐας (μακάρια)

Η **Λουίζα**, ιταλ. Luisa di Savoia (28 Δεκεμβρίου 1461 - 24 Ιουλίου 1503) από τον Οίκο της Σαβοΐας ήταν κόρη του δούκα της Σαβοΐας, που έγινε μοναχή.

## Βιογραφία
Γεννήθηκε στις 28 Δεκεμβρίου, ημέρα εορτής της Σφαγής των Αθώων Νηπίων. Ήταν η τρίτη κόρη του Αμεδαίου Θ΄ δούκα της Σαβοΐας και της Γιολάντας των Βαλουά, κόρης του Καρολου Ζ΄ της Γαλλίας.

Ήταν 10η απόγονος του Μπέλα Δ΄ της Ουγγαρίας, αδελφού της Αγίας Ελισάβετ της Ουγγαρίας από το 3ο Τάγμα των Φραγκισκανών. Ο πατέρας της ήταν ευλαβής και έδινε μεγάλη προσοχή σε ελεημοσύνες στο δουκάτο του· υπέφερε από επιληψία και από τον χαρακτήρα του ήθελε να αποσυρθεί, έτσι έφησε τους μηχανισμούς εξουσίας στα χέρια της συζύγου του. Αυτός αγιοποιήθηκε το 1677.

Η Λουίζα έδειξε κλίση στην πνευματική ζωή από μικρή ηλικία. Ενόσω ήταν ακόμη παιδί, βρέθηκε να νηστεύει, τρώγοντας μόνο ψωμί και νερό στην αγρυπνία κάθε μεγάλης εορτής της Ευλογημένης Παρθένου Μαρίας. Παρά την ενεργό Αυλική ζωή γύρω της, αποσυρόταν σε προσευχή και απομόνωση. Ακόμη χαρακτηριζόταν από πνεύμα υπακοής και όταν η μητέρα της επέμενε να ντύνεται καλά, όπως άρμοζε για τη θέση της, υπάκουε. Τότε όμως φορούσε έναν τρίχινο χιτώνα κάτω από τα πολυτελή ενδύματά της.

Όταν μεγάλωσε, ζήτησε να αποσυρθεί σε μοναστήρι, όμως ο θείος της Λουδοβίκος ΙΑ΄ της Γαλλίας, αδελφός της Γιολάντας των Βαλουά, κανόνισε να παντρευτεί τον Ούγο των Ιβρέα - Σαλόν-Αρλαί. Η Λουίζα συμφώνησε και παντρεύτηκε το 1479. Σύμφωνα με την τυπική συνήθεια τής υπακοής της, είδε το χέρι του Θεού σε αυτόν τον γάμο. Ο πρίγκιπας ήταν ευσεβής νέος, που υποστήριξε την προσπάθεια τής συζύγου του να ζήσει μία ζωή με πίστη και αυταπάρνηση μέσα στην πολυτέλειά τους. Η Λουίζα έθεσε ένα υψηλό επίπεδο ήθους για την Αυλή της, αρχίζοντας από τις ακόλουθές της. Απαίτησε, όποιος άνδρας χρησιμοποιούσε ρυπαρή γλώσσα να προσφέρει κάτι στους πτωχούς, ως τιμωρία. Είχαν τα συνήθη συμβάντα στην Αυλή, όπως χορούς, αλλά δεν συμμετείχε στις διασκεδάσεις.

Η ευχάριστη αυτή ζωή σύντομα τελείωσε, καθώς ο άνδρας της απεβίωσε στα 27 έτη του. Μια και δεν είχε παιδιά, η χήρα Λουίζα ακολούθησε την κλίση της ως μοναχή, αρνούμενη πολλές προτάσεις γάμου. Αφού χρησιμοποίησε τον πλούτο της για να εκπληρώσει ανάγκες των πενήτων, εισήλθε στη μονή των Πτωχών της Αγ. Κλάρας στο Όρμπε, τώρα μέρος της Ελβετίας. Εκεί υπήρξε πρότυπο ταπεινοφροσύνης και υπακοής, χωρίς να διατηρήσει κάτι από τη βασιλική καταγωγή της. Απεβίωσε 42 ετών και αγιοποιήθηκε από τον Πάπα Γρηγόριο ΙΣΤ΄ το 1839. Η εορτή της διατηρείται από τις Πτωχές της Αγ. Κλάρας στη μνήμη της.

## Οικογένεια
Παντρεύτηκε το 1479 τον Ούγο των Σαλόν, κύριο του Σατώ-Γκυγιόν και ιππότη του Τάγματος του Χρυσόμαλλου Δέρατος, 3ο γιο του Λουδοβίκου Β΄ κυρίου του Αρλαί και πρίγκιπα της Οράγγης. Αυτός απεβίωσε το 1490.

## Πρόγονοι



## Πηγές
* "Bl. Louise of Savoy", Franciscan Saints and Blesseds, Irish Franciscans OFM Archived 4 February 2014 at the Wayback Machine
* Foley O.F.M., Leonard. "Blessed Louise of Savoy", Saint of the Day, (revised by Pat McCloskey O.F.M.), Franciscan Media

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Σαβοΐας
Μισισάγκα

Η **Μισισάγκα** () είναι πόλη στην καναδική επαρχία του Οντάριο. Βρίσκεται στις όχθες της λίμνης Οντάριο στον περιφερειακό δήμο Πηλ, που συνορεύει με το Τορόντο στα ανατολικά. Με πληθυσμό 717.961 κατοίκων, σύμφωνα με την απογραφή του 2021, η Μισισάγκα είναι ο έκτος πιο πυκνοκατοικημένος δήμος στον Καναδά, ο τρίτος-μεγαλύτερος στο Οντάριο και ο δεύτερος-μεγαλύτερος στην ευρύτερη περιοχή του Τορόντο.

Η ανάπτυξη της Μισισάγκα αποδίδεται στην εγγύτητά της με το Τορόντο. Κατά το τελευταίο μισό του 20ού αιώνα, η πόλη προσέλκυσε πολυπολιτισμικό πληθυσμό και δημιούργησε μια ακμάζουσα κεντρική επιχειρηματική περιοχή. Το Μάλτον, μια γειτονιά της πόλης που βρίσκεται στο βορειοανατολικό άκρο της, φιλοξενεί το Διεθνές Αεροδρόμιο Τορόντο Πίαρσον, το πιο πολυσύχναστο αεροδρόμιο του Καναδά, καθώς και την έδρα πολλών καναδικών και πολυεθνικών εταιρειών. Η Μισισάγκα δεν είναι παραδοσιακή πόλη, αλλά αντ' αυτού συγχωνεύει μια σειρά από πρώην οικισμούς και χωριά που ήταν σημαντικά κέντρα πληθυσμού, χωρίς κανένα να ήταν σαφώς κυρίαρχο, πριν την ενσωμάτωση της πόλης η οποία αργότερα συνενώθηκε σε μια ενιαία αστική περιοχή.

## Δείτε επίσης
Εκτροχιασμός τρένου στη Μισισάγκα (1979)

## Παραπομπές

## Εξωτερικοί σύνδεσμοι
* 
* City of Mississauga – Επίσημη ιστοσελίδα

Κατηγορία:Πόλεις του Οντάριο
Μαρία Άννα Βικτώρια της Σαβοΐας

Η **Μαρία Άννα Βικτωρία** (ιταλ. *Maria Anna Victoria di Savoia*, 11 Σεπτεμβρίου 1683 - 11 Οκτωβρίου 1763) από τον Οίκο της Σαβοΐας ήταν κόρη του Κόμη του Σουασσόν και με τον γάμο της έγινε Πριγκίπισσα της Σαξονίας-Χίλντμπουργκχαουζεν.

## Βιογραφία
Ήταν η πρώτη κόρη του Λουδοβίκου Θωμά, Κόμη του Σουασσόν, και της Υρανί ντε Λα Κρόπτ ντε Μπωβαί, κόρης του Φρανσουά Πωλ ντε Μπωβαί.

## Οικογένεια
Παντρεύτηκε το 1738 τον Ιωσήφ της Σαξονίας-Χίλντμπουργκχαουζεν. Δεν απέκτησαν απογόνους και διαζεύχθηκαν το 1757.

## Πηγές
* Henderson, Nicholas. Prince Eugene of Savoy. New York, 1964

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Σαξονίας-Χιλντμπουργκχάουζεν
Κατηγορία:Πριγκίπισσες της Σαβοΐας
Άννα Θηρεσία της Σαβοΐας

Η **Άννα Θηρεσία** (ιταλ. *Anna Theresa di Savoia*, 1 Νοεμβρίου 1717 - 5 Απριλίου 1745) από τον Οίκο της Σαβοΐας ήταν κόρη του Πρίγκιπα του Καρινιάνο και με τον γάμο της έγινε πριγκίπισσα του Σουμπίζ.

## Βιογραφία
Ήταν η μόνη κόρη του Βίκτωρα Αμεδαίου Α΄ της Σαβοΐας-Καρινιάνο και της Μαρίας Βικτωρίας της Σαβοΐας, κόρης του Βίκτωρα Αμεδαίου Β΄ της Σαρδηνίας.

Ο σύζυγός της Κάρολος ντε Ροάν πρίγκιπας του Σουμπίζ ήταν γιος της Ανν Ζυλί ντε Μελύν, κόρης της Ελισάβετ Θηρεσίας της Λωρραίνης.

## Οικογένεια
Παντρεύτηκε το 1741 τον Σαρλ ντε Ροάν, Πρίγκιπα του Σουμπίζ και είχε τέκνο:
* Βικτουάρ 1743-1807, παντρεύτηκε τον Ανρί Λουί ντε Ροάν, Πρίγκιπα του Γκεμενέ.

## Παραπομπές


## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 97.

Κατηγορία:Οίκος της Σαβοΐας
Κατηγορία:Δούκισσες του Ζουαγιέζ
Κατηγορία:Πριγκίπισσες της Σαβοΐας
Κατηγορία:Γαλλίδες δούκισσες